b'\n_START_ARTICLE_\nSenter for middelalderstudier\n_START_PARAGRAPH_\nSenter for middelalderstudier, engelsk: Centre for Medieval Studies (CMS), er et senter for fremragende forskning ved Universitetet i Bergen. CMS ble etablert i januar 2003 og er finansiert av Norges forskningsr\xc3\xa5d for perioden fram til utgangen av 2012. Rundt 25 personer er tilknyttet senteret. CMS ledes av professor Sverre Bagge._NEWLINE_Senteret driver forskning p\xc3\xa5 europeisering i utkanten av den vestlige kristenhet i middelalderen, da s\xc3\xa6rlig i Skandinavia og \xc3\x98st-Europa. Fire utvalgte felt gj\xc3\xb8res til gjenstand for denne forskningen: Introduksjonen av skriftspr\xc3\xa5k, innf\xc3\xb8ring av kristendommen, statsdannelse og konstruksjoner av fortiden._NEWLINE_CMS driver ogs\xc3\xa5 forskerskole for middelalderstudier. Fra september 2005 fungerer CMS som vert for et felles nordisk senter for fremragende forskning. Dette heter Nordic Centre for Medieval Studies (NCMS).'